Tom Cruise bekrefter «Mission Impossible 6»
VGs anmelder trillet en femmer på terningen etter å ha sett den femte filmen i «Mission Impossible»-serien. Filmen har norgespremiere 31. juli 2015. Da Tom Cruise (53) var gjest hos Jon Stewart på «The Daily Show» tirsdag, for å promotere den nye filmen, røpet han ifølge nettstedet Canoe at en ny actionfilm står på trappene. – Vi begynner å jobbe med den nå. Sannsynligvis vil vi starte innspillingen neste sommer, sier han. De foregående filmene i serien har kommet ut med mist fire års mellomrom. Produksjons- og distribusjonsselskapet Paramount Pictures, som har gitt ut alle fem filmene, har ikke ønsket å kommentere saken. Filmanmeldelse: «Mission: Impossible – Rogue Nation» Filmene i «Mission Impossible»-serien har spilt inn rundt to milliarder dollar på verdensbasis, noe som tilsvarer over 16,3 milliarder norske kroner, skriver nettstedet. Tidligere i sommer ble det kjent at Cruise trolig vil spille Maverick i «Top Gun»-oppfølgeren – 29 år etter han gjorde det første gang. Har du lest? Tom Cruise snakker om skilsmissen: – Tragikomisk
Samme uke som «Mission: Impossible – Rogue Nation» har premiere forteller hovedrolleinnehaveren at actionhelten Ethan Hunt vil returnere til lerretet.